επι αρχοντων των περι ομψαλακον ευρησιβιου μηνος πανημου εδοξεν τη βουλη και τω δημω επαινεσαι καρζοαζον ατταλου ανδρα καλως επιβεβηκοτα τοις της πολειτειας ιχνεσι και ζηλωσαντα βιον αλοιδορητον. εδοκιμασεν αυτου η πειρα τους κοπους εν τε γαρ ταις κοιναις χρειαις αυθαιρετως λειτουργων ανεπιζητητον πονον εισεφερε και φθανων τας επιταγας πασης χειροτονιας ολοκληριαν επεδεικνυτο. προαιρεσεως μεν ουν ην τοιαυτης ε[ι] δε ποτε και το προθυμον αυτου η πατρις υπομνησει συνεχεστερον επεσπατο μειμουμενο[ς] των αριστα πολειτευομενων τον βιον υποδειγμα τοι[ς] νεοις εγεινετο της των καλων ομοιοτητος εν τε ταις αρχαις πιστως και πονικως υπηρετων και αοκνως τα επ[ι]τασσομενα κατορθουμενος εν ταις προς τους γειτνιωντας βασιλεας πρεσβειαις ων ις την ακρειβειαν της ερμηνειας στενοχωρει ο λογος ου μην ηττον επειραζετο εν ταις προς ενα εκαστον υπαντησεσι αλλα κακει τελειως επεγεινωσκετο ανηρ φιλ[α]νθρωπια μεν απαγομενος τους ξενους και χρηστοις ηθεσι φιλοξενων συνγενικον παθος επεδεικνυτο πολειτων δε ει τις αυτω συνεμειξεν η κατα συναλλαγης αφορμην η κατα συμβιωσεως συνηθειαν ουδε λογος χωρησαι δυναται την εις αυτον ευνοιαν αλλα και μεχρι περατων γης εμαρτυρηθη τους υπερ φιλιας κινδυνους μεχρι σεβαστων συμμαχια παραβολευσαμενος δι ο δη επι τουτοις η πατρις χαλεπως ενενκασα την επ αυτω συμφοραν και την μεταλλαγην του βιου βαρυνομενη εψηφισατο επαινοις και ταις πρεπουσαις μαρτυριαις παρηγορησαι το επ αυτω συμπτωμα ινα και τεθνως η παρα τοις ζωσιν εντειμος στ[ε]φανωθηναι δε αυτον χρυσω στεφανω και τον κηρυκα αναγορευσαι επι της εκκομιδης οτι ο δημος στεφανοι καρζοαζον ατταλου ζησαντα καλως και δημωφελως ανατεθηναι δε το ψηφισμα εν επισημω τοπω ινα οι αναγεινωσκοντε[ς] προτροπην εχωσιν εις το μειμεισθαι βιον επαινουμενον. ζωρσανος νεικηρατου το ψηφισμα ανεστησε καρζοαζω ατταλου μνημης χαριν.
N. Black Sea — Olbia — 2nd c. AD? — IosPE I 21
 2nd c. AD? 